नेपालले मानव पूँजीलाई उत्तिकै महत्व दिन जरुरी छ। किनभने अहिले पनि १६ बर्ष उमेर पुगेका धेरै युवाहरु १० कक्षाको परीक्षासम्म पुग्न सकेका छैनन्। भोलि कुनै लगानीकर्ताले नेपालमा पूँजी लगानी गर्दा यहाँको जनशक्तिको अवस्था पनि हेर्छ। जनशक्तिको उत्पादकत्व कम भए पनि नेपालको ज्यालादर तुलनात्मक रुपमा महङ्गो छ। त्यसैले मानव पूँजीको विकासका लागि नेपालले शिक्षा प्रणालीमा बृहत्तर सुधार गर्न जरुरी छ। ‘स्किल्ड’ र ‘सेमी स्किल्ड म्यानपावर’ निर्माणमा जोड दिनुपर्छ। त्यसैले आगामी दिनमा पूर्वाधार र उर्जा क्षेत्रले राम्रै प्रगति हासिल गरे पनि जनशक्ति भने नेपालका लागि चुनौती नै हो।
